মুখ্যমন্ত্রীর নির্দেশই সার! মাটি মাফিয়াদের দৌরাত্ম্য বেড়েই চলেছে মুর্শিদাবাদে

তৌসিফ ইকবাল, মুর্শিদাবাদ (রানীতলা): দিনে দুপুরে মাটি মাফিয়াদের (Land Mafia) দাপট , উধাও ভৈরব নদীর (Bhairav ​​River) পাড়ের মাটি । ঘটনাটি রানিতলা থানার (Ranitala Thana) সরলপুর অঞ্চলের কুকার পাড়া এলাকায়।

যেইখানে মুখ্যমন্ত্রী মমতা বন্দ্যোপাধ্যায়ের (Mamata Banerjee) কড়া নির্দেশ কোনোভাবেই নদী থেকে মাটি বা বালি তোলন করা যাবে না সেইখানে কিভাবে দিনে দুপুরে উধাও হয়ে যাচ্ছে ভৈরব নদীর পাড়ের বালি।

মুখ্যমন্ত্রীর নির্দেশের তোয়াক্কা না করেই দিনের পর দিন এইভাবেই চলছে মাটি মাফিয়াদের দৌরাত্ম্য। দিনে দুপুরে চোখের সামনে দিয়ে ট্রাক্টরে করে মাটি নিয়ে গেলেও চোখে পড়ছে না প্রশাসনের।

আরও পড়ুন: হিন্দু ধর্মকে রক্ষা করবে তৃণমূলই, বিধানসভায় বললেন মমতা

ভগবানগোলা ব্লক ২ ভূমি ও ভূমি উন্নয়ন আধিকারিক বিদ্যুৎ নন্দী বলেন যে ওনারা প্রতিদিন অভিযান চালাচ্ছেন । তিনি আরও বলেন, যে কোনভাবেই নদীর ধার কাটতে দেওয়া যাবে না ।

উল্লেখ্য, রাজ্যের মুখ্যমন্ত্রী মমতা বন্দ্যোপাধ্যায় প্রশাসনিক সভায় সতর্ক করে দিয়ে বলেছেন, নদীর বুক থেকে বেআইনিভাবে মাটি কাটা অথবা বালি তোলা যাবে না । সেই বেআইনি কাজ রুখতে পুলিশ প্রশাসনকে কড়া নির্দেশও দিয়েছেন তিনি। কিন্তু দেখা যাচ্ছে মুখ্যমন্ত্রীর বার্তাই সার। মমতা বন্দ্যোপাধ্যায়ের নির্দেশ উপেক্ষা করেও চলেছে বেআইনিভাবে মাটি কাটার কাজ।